ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΜΑΘΙΑΣ

ΔΗΜΟΣ ΗΡΩΙΚΗΣ ΠΟΛΗΣ ΝΑΟΥΣΑΣ

**ΔΙΚΑΙΟΛΟΓΗΤΙΚΑ - ΔΙΑΔΙΚΑΣΙΑ**

**ΓΙΑ ΧΟΡΗΓΗΣΗ**

**ΑΥΤΟΤΕΛΟΥΣ ΑΔΕΙΑΣ ΛΕΙΤΟΥΡΓΙΑΣ ΚΑΙ ΕΓΚΑΤΑΣΤΑΣΗΣ ΨΥΧΑΓΩΓΙΚΩΝ ΔΡΑΣΤΗΡΙΟΤΗΤΩΝ (ΛΟΥΝΑ ΠΑΡΚ)**

* Για να μπορέσει να ξεκινήσει αμέσως η διαδικασία της χορήγησης, τα παρακάτω δικαιολογητικά θα πρέπει να κατατεθούν όλα μαζί, να προβλέπεται από κανονισμό .
* Οι υπεύθυνες δηλώσεις – οι βεβαιώσεις μηχανικού πρέπει να είναι σε ισχύ, πρόσφατες, να αναφέρουν ρητά τις ημερομηνίες που θα λειτουργήσει η εγκατάσταση - σε ποια Τοπική Κοινότητα σε ποια θρησκευτική εμποροπανήγυρη με αποτύπωση ακριβούς θέσης σε τοπογραφικό.

ΔΙΚΑΙΟΛΟΓΗΤΙΚΑ

1. Αίτηση – Υπεύθυνη Δήλωση (από την υπηρεσία) θα αναγράφονται τα στοιχεία του ενδιαφερομένου, θα δηλώνεται η κατηγορία της εγκατάστασης (είδη παιχνιδομηχανών, ο αριθμός τους συνοδευόμενη με ένα σχεδιάγραμμα κάτοψης όπου θα αποτυπώνονται όλα τα παιχνίδια η θέση τους και που στηρίζονται π.χ. σε πασσάλους ή σε ρόδες (στατικότατα, έδραση, μεταλλικές κατασκευές) πλήρης περιγραφή και η τοποθεσία που θα στηθεί η εγκατάσταση (περιοχή οικισμός, οδός, αριθμός, οικοδομικό τετράγωνο).
2. **Βεβαίωση περί χρήση γης** από την πολεοδομία και Τοπογραφικό με την ακριβή θέση εγκατάστασης και τον αριθμό οικοπέδου
3. Φωτοτυπία δελτίου ταυτότητας.
4. Βεβαίωση μηχανικού διπλωματούχου ανώτατης σχολής για την καλή εγκατάσταση και λειτουργία των παιχνιδιών με πρόσφατη ημερομηνία και για την συγκεκριμένη εγκατάσταση (στην Τ. Κ. ……… ).
5. Βεβαίωση ηλεκτρολόγου μηχανικού ανώτατης σχολής, περί της ασφάλειας των ηλεκτρολογικών εγκαταστάσεων με πρόσφατη ημερομηνία και για την συγκεκριμένη εγκατάσταση.
6. Βεβαίωση διπλωματούχου χημικού ανώτατης σχολής για την επικινδυνότητα των τυχών χρησιμοποιούμενων αερίων ή άλλων υλών.
7. ΠΙΣΤΟΠΟΙΗΣΗ ΚΑΛΗΣ ΚΑΤΑΣΚΕΥΗΣ ΥΛΙΚΩΝ – ΛΕΙΤΟΥΡΓΙΑΣ ΕΞΟΠΛΙΣΜΟΥ - ΣΥΝΤΗΡΗΣΗΣ ΠΑΙΧΝΙΔΙΩΝ – ΗΛΕΚΤΡΙΚΩΝ ΚΥΚΛΩΜΑΤΩΝ ΣΕ ΛΟΥΝΑ ΠΑΡΚ ΑΝΑ ΕΓΚΑΤΑΣΤΑΣΗ ΑΠΟ ΑΝΑΓΝΩΡΙΣΜΈΝΟ ΦΟΡΕΑ ΕΠΙΘΕΩΡΗΣΗΣ ΚΑΙ ΠΙΣΤΟΠΟΙΗΣΗΣ όπως η TUV HELLAS.
8. Βεβαίωση τη Υπηρεσίας Πολιτικής Αεροπορίας, όταν πρόκειται για πτήση ή ανύψωση αιωροπτέρων, αεροστάτων ή άλλων τεχνικών μέσων ότι η πτήση, ή η ανύψωση δεν αντίκειται στους οικείους κανονισμούς της και δεν προκαλείται κίνδυνος στην αεροπλοΐα, με πρόσφατη ημερομηνία και για την συγκεκριμένη εγκατάσταση (σε περίπτωση που το λούνα παρκ δεν διαθέτει τα παραπάνω τεχνικά μέσα, τότε θα προσκομίζεται υπεύθυνη δήλωση θεωρημένη για το γνήσιο της υπογραφής ότι δεν γίνετε χρήση τέτοιου είδους ανυψωτικών κ.τ.λ. μέσων).
9. Βεβαίωση της Δ.Ε.Η. και Ο.Τ.Ε. για την ασφάλεια των εγκαταστάσεων στην περιοχή που πρόκειται να γίνει η πτήση ή ανύψωση. (δε θα ισχύει εάν δεν υπάρχουν μέσα ανύψωσης, θα προσκομίζεται υπεύθυνη δήλωση με γνήσιο υπογραφής).
10. α Δημοτική ενημερότητα από το αρμόδιο γραφείο του Δήμου περί μη βεβαιωμένων ληξιπρόθεσμων οφειλών προς το Δήμο και β. Βεβαίωσηπερί εξόφλησης οφειλών από την αρμόδια υπηρεσία της Δ.Ε.Υ.Α.Ν, βάση της αρ. 186/2017 απόφασης του Δ.Σ. Νάουσας, με ΑΔΑ:7ΝΞ5ΩΚ0-ΠΣΨ, ως προϋπόθεση για την έκδοση δημοτικής ενημερότητας.
11. Άδεια του Υπουργείου Ανάπτυξης (Γ. Γρ. Βιομηχανίας για μηχανολογικές άνω των 10 ή 15 ίππων εγκαταστάσεις (υπεύθυνη δήλωση με γνήσιο υπογραφής για τη μη χρήση - ότι δεν διαθέτει - των παραπάνω).
12. Υπεύθυνη δήλωση με το γνήσιο της υπογραφής για την αποκατάσταση του χώρου όπως ήταν πριν την τοποθέτηση των λυόμενων κατασκευών.
13. Εφόσον πρόκειται για εταιρεία τo Κωδικοποιημένο καταστατικό της εταιρείας σε ΦΕΚ για Α.Ε. και Ε.Π.Ε ή θεωρημένο από το Πρωτοδικείο για Ο.Ε. ή Ε.Ε..
14. Καταβολή τέλους κατάληψης κοινόχρηστου χώρου από το Δήμο στα διοικητικά όρια του οποίου θα ασκηθεί η δραστηριότητα (εφόσον έχετε λάβει την τελική άδεια).

 Με την υποβολή της αίτησης - των ανωτέρω δικαιολογητικών – απόσπασμα προέγκρισης – το αποτέλεσμα της κλήρωσης όταν οι αιτήσεις υπερβαίνουν τον αριθμό των θέσεων - το αίτημα διαβιβάζεται στην αρμόδια τεχνική υπηρεσία του Δήμου, βάση της υπ΄αρ. 1/37698/3-4-2018 εγκυκλίου του Υπ. Οικονομίας & Ανάπτυξης για αυτοψία στο συγκεκριμένο χώρο για την ασφαλή εγκατάσταση και λειτουργία της εγκατάστασης, εννοείτε ότι θα έχουν τοποθετηθεί όλες οι κατασκευές πρώτα για να έρθει η τεχνική υπηρεσία, εάν απαιτείτε για την εξασφάλιση περαιτέρω ασφάλειας, ενδέχεται να σας ζητηθούν επιπλέον δικαιολογητικά όπως μελέτη έδρασης των παιχνιδιών υπογεγραμμένα από διπλωματούχο πολιτικό μηχανικό για την κάθε εγκατάσταση χωριστά, δηλαδή μελέτη στατικής επάρκειας- στήριξης που να περιλαμβάνει τεχνική περιγραφή – τεύχος υπολογισμών (τις διαστάσεις) – σχέδια κάτοψης κάνναβος των σημείων στήριξης την αντοχή το φορτίο που δέχεται κάθε πάσσαλος στήριξης – να αναγράφεται η απόσταση και το ύψος το υλικό του κάθε πασάλου στήριξης).

 Μετά τη σχετική έκθεση της ανωτέρω υπηρεσίας κι εφόσον θα είναι θετική, βγαίνει η τελική άδεια από τον Νόμο προσωρινής εγκατάστασης και λειτουργίας, η οποία χορηγείται από το Δήμαρχο (άρθρο 80 και 81 του ν. 3463/2006, άρθρο 39 του Ν. 4497/2017, περ. 22 της εγκυκλίου 1/2018).

**ΠΡΟΣΟΧΗ**:

Να τηρούνται οι σχετικές διατάξεις της υπ αρ. Δ1α/Γ.Π..οικ.33465/31-05-2020 ΦΕΚ2087 Β

Κανόνες τήρησης αποστάσεων σε ιδιωτικές επιχειρήσεις, δημόσιες υπηρεσίες και άλλους χώρους συνάθροισης κοινού στο σύνολο της Επικράτειας, προς περιορισμό της διασποράς του κορωνοϊού COVID-19.”,

Η άδεια αυτή ισχύει αποκλειστικά για τις συγκεκριμένες ημέρες δραστηριοποίησης στο συγκεκριμένο χώρο για τη συμμετοχή του ενδιαφερόμενου σε θρησκευτική εμποροπανήγυρη, είναι προσωπική δεν μεταβιβάζεται.

Σε περίπτωση μη νόμιμης εγκατάστασης και λειτουργίας, χωρίς την απαιτούμενη έγκριση από τη τεχνική υπηρεσία, την τελική άδεια, ή με ελλειπή δικαιολογητικά, ή παράβαση των όρων λειτουργίας, τότε ο Δήμος δε θα χορηγεί την άδεια ή θα προβαίνει στην ανάκληση αυτής. Για την ασφάλεια των παρευρισκομένων (παιδιά)

Σε περίπτωση που οι αιτήσεις συμμετοχής υπερβαίνουν τον αριθμό των θέσεων, (μίας θέσης στην κάθε εμποροπανήγυρη) μετά τη διαδικασία της προέγκρισης, για την κατάληψη της θέσης θα διενεργείτε δημόσια κλήρωση.